ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী আফগানিস্তানের শিখ-হিন্দু প্রতিনিধিদের সঙ্গে সাক্ষাৎ করেছেন
সংকটের সময় তাঁদের সাহায্য করা এবং আফগানিস্তান থেকে ভারতে নিরাপদে নিয়ে আসার জন্য সব রকমের ব্যবস্থা নেওয়ায় প্রতিনিধিরা প্রধানমন্ত্রীকে ধন্যবাদ জানিয়েছেন
আপনারা অতিথি নন আপনারা আপনাদের বাড়িতে এসেছেন, ভারত আপনাদের বাড়ি : প্রধানমন্ত্রী
প্রতিনিধি দলের সদস্যরা সিএএ-র জন্য প্রধানমন্ত্রীকে ধন্যবাদ জানিয়েছেন ; তাঁকে তাঁরা বিশ্বের প্রধানমন্ত্রী বলে আখ্যা দিয়েছেন
প্রতিনিধি দলের সদস্যরা জানিয়েছেন আফগানিস্তান থেকে ভারতে যথাযথ মর্যাদায় গুরু গ্রন্থ সাহিবের স্বরূপ নিয়ে আসার জন্য বিশেষ উদ্যোগের কথা যখন তাঁরা জানতে পেরেছেন তখন তাঁদের চোখে জল এসে গিয়েছিল
প্রধানমন্ত্রী, ভবিষ্যতে সমস্ত বিষয় ও সমস্যার সমাধানে নিরন্তর সহায়তার আশ্বাস তাঁদের দিয়েছেন
নয়াদিল্লী, ১৯ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আজ ৭ নম্বর লোক কল্যাণ মার্গে আফগানিস্তানের শিখ-হিন্দু প্রতিনিধি দলের সদস্যদের সঙ্গে সাক্ষাৎ করেছেন। সাক্ষাতের সময় সদস্যরা প্রধানমন্ত্রীকে সম্মানিত করেন এবং আফগানিস্তান থেকে শিখ ও হিন্দুদের নিরাপদে নিয়ে আসার জন্য তাঁকে ধন্যবাদ জানান।
প্রতিনিধি দলের সদস্যদের স্বাগত জানিয়ে প্রধানমন্ত্রী বলেছেন তাঁরা অতিথি নন, তাঁরা নিজেদের বাড়িতেই এসেছেন। ভারত তাদের নিজেদের বাড়ি। আফগানিস্তানে তাঁরা যে সংকটের সম্মুখীন হয়েছিলেন সে বিষয় নিয়ে প্রতিনিধি দলের সদস্যরা প্রধানমন্ত্রীর সঙ্গে আলোচনা করেন। ভারতে নিরাপদে পৌঁছে দেওয়ার জন্য সরকারের উদ্যোগের বিষয় নিয়েও আলোচনা হয়েছে। এই প্রেক্ষিতে প্রধানমন্ত্রী সংশোধিত নাগরিকত্ব আইনের তাৎপর্যের বিষয়টি নিয়ে আলোচনা করেন; এর মাধ্যমে শিখ ও হিন্দু সম্প্রদায়ের সুবিধার বিষয়টিও আলাপচারিতায় উঠে এসেছে। ভবিষ্যতে সমস্ত বিষয় ও সমস্যার সমাধানে নিরন্তর সহায়তার আশ্বাস প্রধানমন্ত্রী দিয়েছেন।
শ্রী মোদী গুরু গ্রন্থ সাহিবকে সম্মান জানানোর পরম্পরার বিষয়টি উল্লেখ করেন। এই কারণেই আফগানিস্তান থেকে গুরু গ্রন্থ সাহিবের স্বরূপকে ভারতে নিয়ে আসার জন্য বিশেষ ব্যবস্থা নেওয়া হয়। দীর্ঘদিন ধরে আফগানদের থেকে তিনি যে ভালোবাসা পেয়েছেন সেকথা উল্লেখ করে প্রধানমন্ত্রী তাঁর কাবুল সফরের বিষয়টি স্মরণ করেন।
শ্রী মঞ্জিন্দর সিং শীর্ষা নিরাপদে শিখ-হিন্দু সম্প্রদায়ের মানুষদের ফিরিয়ে নিয়ে আসার জন্য ভারত থেকে যে ব্যবস্থা করা হয়েছে তারজন্য প্রধানমন্ত্রীকে ধন্যবাদ জানিয়েছেন। তিনি জানান, সেই সময় তাঁদের পাশে অন্য কাউকে পাওয়া যায়নি। প্রধানমন্ত্রী তাদের সব সময় সব ধরণের সাহায্যের আশ্বাস দিয়েছেন। সংকটের সেই সময় প্রধানমন্ত্রী তাঁদের পাশে থাকায় প্রতিনিধি দলের বাকি সদস্যরাও শ্রী মোদীকে ধন্যবাদ জানান। প্রতিনিধি দলের সদস্যরা জানিয়েছেন আফগানিস্তান থেকে ভারতে যথাযথ মর্যাদায় গুরু গ্রন্থ সাহিবের স্বরুপ নিয়ে আসার জন্য বিশেষ উদ্যোগের কথা যখন তাঁরা জানতে পেরেছেন তখন তাঁদের চোখে জল এসে গিয়েছিল। তাঁরা সিএএ-র জন্যও প্রধানমন্ত্রীকে ধন্যবাদ জানান। এই আইনটি তাদের সম্প্রদায়ের সদস্যদের প্রভূত সাহায্য করেছে। তাঁরা বলেন, শ্রী মোদী শুধুমাত্র ভারতেরই প্রধানমন্ত্রী নন, যেহেতু তিনি বিশ্বের বিভিন্ন প্রান্তের হিন্দু ও শিখদের সংকটের কথা উপলব্ধি করতে পারেন এবং উদ্ভুত পরিস্থিতিতে তাৎক্ষণিক সাহায্যের উদ্যোগ নেন তাই তিনি বিশ্বের প্রধানমন্ত্রী। অনুষ্ঠানে কেন্দ্রীয় মন্ত্রী শ্রী হরদীপ সিং পুরী ও প্রতিমন্ত্রী শ্রীমতী মীনাক্ষী লেখী উপস্থিত ছিলেন।
CG/CB/NS
(
অসামরিকবিমানপরিবহণমন্ত্রক
বন্দে ভারত মিশনের অধীনে ৭ই মে থেকে ৪৩টি বিমানে ৮৫০৩ জন ভারতীয় নাগরিককে বিদেশ থেকে দেশে ফিরিয়ে আনা হয়েছে
নতুন দিল্লি, ১৩ই মে, ২০২০
৭ই মে থেকে শুরু হওয়া বন্দে ভারত মিশনের অধীনে গত ৬ দিনে এয়ার ইন্ডিয়া এবং এয়ার ইন্ডিয়া এক্সেপ্রসের ৪৩টি বিমানে বিদেশ থেকে ৮৫০৩ জন ভারতীয় নাগরিককে দেশে ফিরিয়ে আনা হয়েছে।
বিদেশে আটকে পড়া ভারতীয় নাগরিকদের দেশে ফিরিয়ে আনতে ভারত সরকার গত ৭ই মে, ২০২০ থেকে বন্দে ভারত মিশন শুরু করে। এই মিশনের অধীনে অসামরিক বিমান চলাচল মন্ত্রক, বিদেশ মন্ত্রক এবং রাজ্য সরকারগুলির সঙ্গে একযোগে কাজ করে বিদেশে আটকে পরা ভারতীয় নাগরিকদের দেশে ফিরিয়ে আনার কাজ করে চলেছে।
এয়ার ইন্ডিয়া এবং তার সহায়ক সংস্থা এয়ার ইন্ডিয়া এক্সপ্রেস তাদের মোট ৬৪টি বিমান  ১২টি রাষ্ট্র থেকে ভারতীয় নাগরিকদের উদ্ধারের কাজ করে। এই রাষ্ট্রগুলি হল মার্কিন যুক্তরাষ্ট্র, গ্রেট ব্রিটেন, বাংলাদেশ, সিঙ্গাপুর, সৌদি আরব, কুয়েত, ফিলিপাইন, সংযুক্ত আরব আমিরশাহি এবং মালয়েশিয়া। এই সব রাষ্ট্র গুলি থেকে প্রথম পর্যায়ে ১৪,৮০০ ভারতীয় নাগরিকদের দেশে ফিরিয়ে আনা হয়েছে।
আকাশ পথে প্রত্যেকটি উদ্ধার কাজের আগে ভারত সরকারের নির্দেশিত সুরক্ষা এবং স্বাস্থ্য বিধি কঠোরভাবে মানা হয়েছে।এই উদ্ধারকাজে একই সঙ্গে যাত্রীদের, বিমানের কর্মীদের এবং গ্রাউন্ড কর্মীদের সুরক্ষা নিশ্চিত করতে অসামরিক বিমান চলাচল মন্ত্রকের মহা নির্দেশানালয়, অসামরিক বিমান চলাচল মন্ত্রক, বিমানবন্দর কর্তৃপক্ষ এবং এয়ার ইন্ডিয়া সব রকম ব্যবস্থা নিয়েছে।
সরকারী নির্দেশাবলী মেনে যাত্রীদের জন্য উপযুক্ত এবং অতি সতর্ক সুরক্ষা বন্দোবস্ত করা হয়েছে।
(CG/PPM
কেন্দ্রীয়লোকসেবাআয়োগ
চুক্তির ভিত্তিতে যুগ্ম সচিব স্তর / অধিকর্তা / উপ-সচিব স্তরের পদের জন্য পার্শ্বীয় নিয়োগ
পার্শ্বীয় নিয়োগের মাধ্যমে ৪ যুগ্ম সচিব এবং ১৬ অধিকর্তা / উপ-সচিব নেওয়া হবে
নয়াদিল্লি, ১৮ মে, ২০২৩
ভারত সরকারের কর্মীবর্গ ও প্রশিক্ষণ দপ্তর থেকে পাওয়া চাহিদা অনুযায়ী সরকারের নিম্নলিখিত দপ্তর / মন্ত্রকের জন্য চুক্তির ভিত্তিতে যুগ্ম সচিব / অধিকর্তা / উপ-সচিব স্তরে সরকারে যোগ দেওয়ার জন্য আবেদন চাওয়া হচ্ছে।
 কৃষি ও কৃষককল্যাণ দপ্তর, কৃষি ও কৃষককল্যাণ মন্ত্রক
 অসামরিক বিমান পরিবহণ মন্ত্রক
 রসায়ন ও পেট্রো-রসায়ন দপ্তর, রসায়ন ও সার মন্ত্রক
 কর্পোরেট বিষয়ক মন্ত্রক
 খাদ্য ও গণবন্টন দপ্তর, উপভোক্তা বিষয়ক, খাদ্য ও গণবন্টন মন্ত্রক
 ভারী শিল্প মন্ত্রক
 উচ্চশিক্ষা দপ্তর, শিক্ষা মন্ত্রক
 আবাসন ও নগর বিষয়ক মন্ত্রক
 আইন বিষয়ক দপ্তর, আইন ও বিচার মন্ত্রক
 শিল্প ও অভ্যন্তরীণ বাণিজ্য প্রসার দপ্তর, বাণিজ্য ও শিল্প মন্ত্রক
 ফার্মাসিউটিক্যালস দপ্তর, রসায়ন ও সার মন্ত্রক
 স্কুল শিক্ষা ও সাক্ষরতা দপ্তর, শিক্ষা মন্ত্রক
চার যুগ্ম সচিব এবং ১৬ অধিকর্তা / উপ-সচিব নেওয়া হবে উপরোক্ত মন্ত্রক / দপ্তরে পার্শ্বীয় নিয়োগের মাধ্যমে।
বিস্তারিত বিজ্ঞাপন ও নিয়মাবলি ২০ মে, ২০২৩-এ কমিশনের ওয়েবসাইটে আপলোড করা হবে। আগ্রহী প্রার্থীরা ২০ মে, ২০২৩ থেকে ১৯ জুন, ২০২৩-এর মধ্যে আবেদন করতে পারেন।
প্রার্থীদের অনলাইন আবেদনে প্রাপ্ত তথ্যের ভিত্তিতে সাক্ষাৎকারের জন্য সংক্ষিপ্ত তালিকা তৈরি হবে। প্রার্থীদের নিশ্চিতভাবে নির্ভুল তথ্য দিতে হবে।
(PG/AP/DM/
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৫ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮০ কোটি ৪০ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৩৩ হাজার ৯১৭।
দেশে বর্তমানে করোনায় আক্রান্তের হার মোট আক্রান্তের ০.০৮ শতাংশ।
কোভিড মুক্তের হার বর্তমানে ৯৮.৭২ শতাংশ।
গত ২৪ ঘণ্টায় সুস্থ হয়েছেন ৪ হাজার ৭২২ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৪৬ হাজার ১৭১ জন।
সারা দেশে গত ২৪ ঘণ্টায় নতুন করে আক্রান্ত ২ হাজার ৫৬৮ জন।
দৈনিক সংক্রমণের হার ০.৩৭ শতাংশ।
সাপ্তাহিক সংক্রমণের হার ০.৪৬ শতাংশ।
এখনও পর্যন্ত নমুনা পরীক্ষা হয়েছে ৭৭ কোটি ৯৭ লক্ষ।
গত ২৪ ঘণ্টায় ৭ লক্ষ ১ হাজার ৭৭৩টি নমুনা পরীক্ষা হয়েছে।
CG/SS/SB
(Visitor Counter : 62
প্রধানমন্ত্রীরদপ্তর
চিতার নামকরণ প্রতিযোগিতায় বিজয়ীদের প্রধানমন্ত্রীর অভিনন্দন
নয়াদিল্লি, ২১ এপ্রিল, ২০২৩
প্রধানমন্ত্রী শ্রী নরেন্দ্র মোদী চিতার নামকরণ প্রতিযোগিতায় বিজয়ীদের অভিনন্দন জানিয়েছেন।
কেন্দ্রীয় পরিবেশ ও জলবায়ু পরিবর্তন মন্ত্রী শ্রী ভূপেন্দর যাদবের এক ট্যুইটের প্রত্যুত্তরে প্রধানমন্ত্রী বলেছেন :
“বিজয়ীদের অভিনন্দন জানাই। প্রার্থনা করি, চিতাগুলি সুস্থ থাকুক, আনন্দে থাকুক।”
PG/CB/DM/
(
বিজ্ঞানওপ্রযুক্তিমন্ত্রক
দেশের জ্ঞান ভিত্তিক শক্তির অন্যতম ভিত্তি হল বিজ্ঞান ও প্রযুক্তি : ডঃ হর্ষবর্ধন
কলকাতা, ০৫ নভেম্বর, ২০১৯
কেন্দ্রীয় বিজ্ঞান ও প্রযুক্তি তথা ভূবিজ্ঞান মন্ত্রী ডঃ হর্ষবর্ধন বলেছেন, ভারতের সঙ্গে তার নিকট প্রতিবেশী ও অন্যান্য অংশীদার দেশের মধ্যে অতীতের বিভিন্ন ক্ষেত্রে আদান-প্রদানের মাধ্যমে যে সম্পর্ক স্হাপিত হয়েছে, বর্তমানে তা অবিচ্ছেদ্দ অঙ্গ হয়ে উঠেছে। ভারত আন্তর্জাতিক বিজ্ঞান উৎসবের অঙ্গ হিসেবে আজ এখানে ডঃ হর্ষবর্ধন আগত বিভিন্ন দেশের মন্ত্রী ও কূটনীতিকদের এক কনক্লেভে ভাষণ দিচ্ছিলেন। বিজ্ঞান ও প্রযুক্তির মধ্যে যে অন্তঃর্নিহিত শক্তি রয়েছে তার সদ্ব্যবহার একবিংশ শতাব্দীর জ্ঞানভিত্তিক অর্থনীতিতে সহযোগিতার এক গুরুত্বপূর্ণ স্তম্ভ বলে ডঃ হর্ষবর্ধন অভিমত প্রকাশ করেন। তিনি আরও বলেন, প্রধানমন্ত্রী শ্রী নরেন্দ্র মোদীর নেতৃত্বে বর্তমান সরকার একথা দৃঢ়ভাবে বিশ্বাস করে যে বিজ্ঞান ও প্রযুক্তি হল সেই ভিত্তি যার ওপর দেশের জ্ঞানভিত্তিক শক্তি নির্ভর করে। বিজ্ঞান ও প্রযুক্তির ওপর শিল্পের সাফল্য এবং মানুষের আরও উন্নত জীবনযাপন নির্ভরশীল মন্তব্য করে মন্ত্রী বলেন, সরকার মানবিক কল্যাণে তথা দেশের সামঞ্জস্যপূর্ণ ও সুস্হায়ী উন্নয়নে বিজ্ঞান ক্ষেত্রের প্রসারে অঙ্গিকারবদ্ধ।
ডঃ হর্ষবর্ধন আরও বলেন, সার্বিক উন্নয়ন ও অর্থনৈতিক উন্নতির জন্য সুলভ প্রযুক্তির ওপর গুরুত্ব দিয়ে শহর ও গ্রামাঞ্চলের মধ্যে যে ফারাক রয়েছে তা দূর করার জন্য বিজ্ঞান ও প্রযুক্তির আরও বেশি প্রয়োগ জরুরি।
কেন্দ্রীয় বিজ্ঞান ও প্রযুক্তি তথা ভূবিজ্ঞান মন্ত্রক বিশ্বের ৪৪টি দেশের সঙ্গে বিজ্ঞান ও প্রযুক্তির সঙ্গে যুক্ত বিভিন্ন গবেষনাধর্মী কাজে সক্রিয়ভাবে সহযোগিতা করছে বলেও ডঃ হর্ষবর্ধন জানান। তিনি বলেন, শিক্ষা প্রতিষ্ঠানগুলির গবেষনা ক্ষেত্রে গুরুত্ব দানের পাশাপাশি মৌলিক গবেষণার জন্য এক অনুকূল বাতাবরণ গড়ে তোলা প্রয়োজন। এই লক্ষ্যে প্রযুক্তিগত উন্নয়ন ও উদ্ভাবন, গবেষণা ও উন্নয়নমূলক কাজের জন্য দেশের শিক্ষা প্রতিষ্ঠানগুলিকে বিশ্বের সেরা পন্হা-পদ্ধতিগুলির সম্পর্কে জানতে বিভিন্ন দেশের অগ্রণী প্রতিষ্ঠানগুলির সঙ্গে যোগসূত্র গড়ে তুলতে হবে। তিনি আরও বলেন, বাধা-বিপত্তি এড়িয়ে এই লক্ষ্যে সফল হতে পারলে প্রাপ্ত শিক্ষা ও অভিজ্ঞতাকে কাজে লাগিয়ে দেশ অনেকটা এগিয়ে যাবে।
ডঃ হর্ষবর্ধন বলেন, আন্তর্জাতিক ও দ্বিপাক্ষিক সহযোগিতার মাধ্যমে ভারত প্রযুক্তি ও উদ্ভাবনগত পন্হা-পদ্ধতিগুলিকে কাজে লাগিয়ে একযোগে জটিল সামাজিক সমস্যাগুলির সমাধান সূত্র খুঁজে বের করার কাজ শুরু করেছে। তিনি জানান, বিজ্ঞানীরা এখন মৌলিক বিজ্ঞান থেকে গুরুত্বপূর্ণ বৈজ্ঞানিক আবিষ্কারের মতো কর্মসূচিগুলিতে আন্তর্জাতিক স্তরে সহযোগিতা করছেন। এই সমস্ত কর্মসূচির মধ্যে রয়েছে জিকা ভাইরাস, যক্ষ্যা, ম্যালেরিয়া ও ডেঙ্গুর মতো রোগের প্রতিরোধী টিকা আবিষ্কারের প্রচেষ্টা। পরিচ্ছন্ন শক্তি উৎপাদনের জন্য আধুনিক সমাধানের পাশাপাশি জলবায়ু পরিবর্তনের প্রভাব মোকাবিলা, শস্যের উৎপাদনশীলতা বাড়ানো, জলের উৎস নিয়ে সমীক্ষা এবং আবহাওয়ার পূর্বাভাসের মতো গুরুত্বপূর্ণ ক্ষেত্রগুলিতেও বিজ্ঞানীরা কাজ করে চলেছেন। একইসঙ্গে গুরুত্ব দেওয়া হচ্ছে প্রাকৃতিক বিপর্যয়ের আগাম পূর্বাভাস, কৃত্রিম মেধার আরো বিকাশ ইত্যাদির ওপর।
ডঃ হর্ষবর্ধন বলেন, আর্থ-সামাজিক উন্নয়নের ক্ষেত্রে এক গুরুত্বপূর্ণ হাতিয়ার হিসেবে বিজ্ঞান ও প্রযুক্তিকে কাজে লাগানোর ক্ষেত্রে কি ব্যবস্হা গ্রহণ করা হয়েছে সে সম্পর্কে বিভিন্ন দেশ থেকে আগত অতিথিবৃ্ন্দের মতামত ও দৃষ্টিভঙ্গি জানার জন্য এই কনক্লেভ আমাদের কাছে এক সুযোগ করে দিয়েছে। এই কনক্লেভ ভারতের সঙ্গে দ্বিপাক্ষিক পর্যায়ে গবেষণা ও শিক্ষাক্ষেত্রে সহযোগিতার লক্ষ্যে ভবিষ্যৎ রূপরেখা প্রণয়নে সংশ্লিষ্ট সকলকে সাহায্য করবে বলে ডঃ হর্ষবর্ধন উল্লেখ করেন।
CG/BD/NS
(Visitor Counter : 38
স্বাস্থ্যওপরিবারকল্যাণমন্ত্রক
কেন্দ্র ৫০-টি উচ্চস্তরের জনস্বাস্থ্য দল পাঠালো মহারাষ্ট্র, ছত্তিশগড় এবং পাঞ্জাবে কোভিড -১৯ নিয়ন্ত্রণ এবং কনটেনমেন্ট ব্যবস্থার জন্য
নতুন দিল্লি, ৫,এপ্রিল ২০২১
কেন্দ্রীয় সরকার ৫০-টি উচ্চস্তরের বহু বিভাগীয় জনস্বাস্থ্য দল তৈরি করেছে এবং তাদের পাঠিয়েছে মহারাষ্ট্র, ছত্তিশগড় এবং পাঞ্জাবের ৫০-টি জেলায় । সাম্প্রতিক অতি বিশাল সংখ্যায় নতুন কোভিড-১৯ সংক্রমণের জন্য এবং এই রাজ্যগুলির থেকে প্রতিদিন মৃত্যুর খবর আসায় । মহারাষ্ট্রে ৩০-টি, ছত্তিশগড়ে ১১-টি এবং পাঞ্জাবে ৯-টি জেলায় দলগুলি পাঠানো হয়েছে কোভিড-১৯ পর্যালোচনা, নিয়ন্ত্রণ এবং কনটেনমেন্ট ব্যবস্থার জন্য রাজ্য স্বাস্থ্য দফতর এবং স্থানীয় কর্তৃপক্ষকে সাহায্য করতে ।
দুই সদস্যের উচ্চস্তরের দলে আছে – এক জন ক্লিনিশিয়ান বা এপিডেমিওলজিস্ট এবং একজন জনস্বাস্থ্য বিশেষজ্ঞ । এই দলগুলি রাজ্যে অবিলম্বে সফর করবে এবং কোভিড-১৯-এর সার্বিক রূপায়ণ খতিয়ে দেখবে, বিশেষ করে পরীক্ষা, তত্ত্বাবধান এবং কনটেনমেন্ট ব্যবস্থা । কোভিড সংক্রান্ত বিধি এবং তার বলবৎ করা, হাসপাতালের শয্যার সংকুলান, অ্যাম্বুলেন্স, ভেন্টিলেটর, মেডিকেল অক্সিজেনের যথেষ্ট যোগান এবং কোভিড-১৯ টিকাকরণের অগ্রগতিও খতিয়ে দেখবে দল ।
ভারত সরকারের তিনজন বরিষ্ঠ আধিকারিক নিয়োগ করা হয়েছে এই তিনটি রাজ্যের নোডাল অফিসার হিসেবে । বস্ত্র মন্ত্রকের এএস অ্যান্ড এফএ শ্রী বিজয় কুমার সিং পাঞ্জাবের জন্য, পরিবেশ, বন এবং জলবায়ু পরিবর্তনের অতিরিক্ত সচিব শ্রীমতি রিচা শর্মা ছত্তিশগড়ের জন্য, আবাসন এবং নগর বিষয়ক মন্ত্রকের যুগ্ম সচিব শ্রী কুনক কুমার মহারাষ্ট্রের জন্য । উচ্চ পর্যায়ের দলগুলি তিনটি রাজ্যের নোডাল আধিকারিকদের সঙ্গে সমন্বয় রাখবে এবং রিপোর্ট দেবে । পাঁচটি বিষয়ে তারা প্রতিদিন রিপোর্ট দেবে ।
কেন্দ্রীয় সরকার বিশ্ব অতিমারির বিরুদ্ধে লড়াইয়ে নেতৃত্ব দিয়ে আসছে । সম্পূর্ণ সরকার এবং সম্পূর্ণ সমাজ এই মনোভাবের মাধ্যমে সহযোগিতামূলক যুক্তরাষ্ট্রীয় কাঠামোর রণকৌশলের অধীনে । কোভিড ব্যবস্থাপনার জন্য বিভিন্ন রাজ্য এবং কেন্দ্রশাসিত অঞ্চলগুলির সরকারের প্রয়াসকে শক্তিশালী করতে চলতি প্রয়াসের অঙ্গ হিসেবে কেন্দ্রীয় সরকার সময়ে সময়ে কেন্দ্রীয় দল পাঠিয়ে আসছে বিভিন্ন রাজ্য এবং কেন্দ্রশাসিত অঞ্চলে । এই দলগুলি রাজ্য এবং কেন্দ্রশাসিত অঞ্চলগুলির কর্তৃপক্ষের সঙ্গে কথা বলে সমস্যাগুলির প্রকৃত তথ্য নিয়ে থাকে । যাতে তাদের কার্যকারিতা বাড়ানো যায় এবং প্রতিবন্ধকতা যদি কিছু থাকে তা অপসারণ করা যায় ।
CG/AP/NR
(Visitor Counter : 158
জাহাজচলাচলমন্ত্রক
২৪ ঘণ্টায় ৫৭ হাজার ৯০ টন কয়লা নামিয়ে ভি.ও.সি বন্দর এক রেকর্ড তৈরি করেছে
নয়াদিল্লী, ১৭ আগস্ট, ২০২১
ভি.ও চিদাম্বরনার বন্দরের ৯ নম্বর বার্থে এমভি স্টার লরা জাহাজ থেকে ১৫ আগস্ট ২৪ ঘণ্টায় ৫৭ হাজার ৯০ টন কয়লা খালি করে এক নতুন রেকর্ড সৃষ্টি হয়েছে। এর আগে গত বছর ২৭ অক্টোবর এই বন্দরের ৯ নম্বর বার্থের এমভি ওসান ড্রিম জাহাজ থেকে ৫৬ হাজার ৬৮৭ টন কয়লা নামানো হয়েছিল। পাশাপাশি এটিও গর্বের বিষয় যে,এবছর এই বন্দরে ১ লক্ষ ৮২ হাজার ৮৬৭ টন পণ্য ওঠা-নামা করে এক রেকর্ড তৈরি করেছে,যা দৈনিক পণ্য ওঠা-নামানোর ক্ষেত্রে সর্বোচ্চ। এমভি স্টার লরা জাহাজটি ইন্ডিয়া কোক অ্যান্ড পাওয়ার প্রাইভেট লিমিটেডের জন্য ৭৭ হাজার ৬৭৫ টন কয়লা নিয়ে ইন্দোনেশিয়ার মাউরা বেরাউ বন্দর থেকে ভি.ও চিদাম্বরনার বন্দরে এসে পৌঁছায়। সেখানে তিনটি পণ্য খালাসকারি ভ্রাম্যমান ক্রেনের সাহায্য ২৪ ঘণ্টায় ৫৭ হাজার ৯০ টন কয়লা নামানো হয়।
ভি.ও.সি পোর্ট ট্রাস্টের চেয়ারম্যান শ্রী টি.কে রামচন্দ্রন এ বিষয়ে উচ্ছ্বসিত প্রশংসা করে জানিয়েছেন ,এই বন্দরে কর্মক্ষমতা বৃদ্ধি ও আরও বেশি পরিমাণে পণ্য খালাসের জন্য নিরন্তর প্রয়াস চালিয়ে যাওয়া হচ্ছে।
CG/SS /NS
(Visitor Counter : 176
প্রধানমন্ত্রীরদপ্তর
মদন দাস দেবীর প্রয়াণে প্রধানমন্ত্রীর শোকপ্রকাশ
প্রধানমন্ত্রী শ্রী নরেন্দ্র মোদী আরএসএস-এর বরিষ্ঠ নেতা মদন দাস দেবীর প্রয়াণে শোকপ্রকাশ করেছেন।
(শ্রী মোদী এক ট্যুইটে বলেছেন, মদন দাস দেবী দেশের সেবায় তাঁর জীবন উৎসর্গ করেছেন। প্রয়াত নেতার সঙ্গে তাঁর গভীর ব্যক্তিগত সম্পর্কের কথা স্মরণ করে প্রধানমন্ত্রী বলেছেন, তাঁর কাছ থেকে তিনি অনেক কিছু শিখেছেন।
প্রধানমন্ত্রী ট্যুইটে বলেছেন:
“মদন দাস দেবীর দেহাবসানে আমি গভীর শোকাহত। তিনি তাঁর জীবন দেশসেবায় উৎসর্গ করেছেন। তাঁর সঙ্গে আমার কেবলমাত্র ঘনিষ্ঠ সম্পর্কই নয়, তাঁর কাছ থেকে আমি অনেক কিছু শিখেছি। শোকের এই মুহূর্তে সমস্ত কার্যকর্তা এবং তাঁর পরিবার পরিজনকে সমবেদনা জানাই।”
CG/AB/SG/
প্রধানমন্ত্রীরদপ্তর
চতুর্দশতম ব্রিকস শীর্ষ সম্মেলনে প্রধানমন্ত্রীর যোগদান
নয়াদিল্লী, ২১ জুন, ২০২২
প্রসিডেন্ট শি জিনপিং-এর আহ্বানে প্রধানমন্ত্রী শ্রী নরেন্দ্র মোদী চীনে আয়োজিত চতুর্দশ ব্রিকস শীর্ষ সম্মেলনে ভার্চুয়ালি যোগদান করবেন। সম্মেলন চলবে ২৩-২৪ জুন ২০২২। ২৪ জুন অতিথি দেশগুলির মধ্যে আন্তর্জাতিক বিষয়ে উচ্চপর্যায়ে আলোচনা হবে।
২. ব্রিকস সমস্ত উন্নয়নশীল দেশগুলির জন্য পারস্পরিক উদ্বেগের বিষয়গুলি নিয়ে আলোচনা করার একটি মঞ্চ। ব্রিকস সদস্যভুক্ত দেশগুলি নিয়মিতভাবে বহুপাক্ষিক ব্যবস্থার সংস্কার করে এটিকে আরও বেশি প্রতিনিধিত্বমূলক করার দাবি জানিয়ে আসছে।
৩. চতুর্দশতম ব্রিকস শীর্ষ সম্মেলনে সন্ত্রাসবাদ প্রতিরোধ, বাণিজ্য, স্বাস্থ্য, পরম্পরাগত ঔষধ, পরিবেশ বিজ্ঞান ও প্রযুক্তি, উদ্ভাবন, কৃষি, কারিগরি ও বৃত্তিমূলক শিক্ষা ও প্রশিক্ষণ এবং এমএসএমই-র মতো বিষয়গুলিতে ব্রিকস গোষ্ঠীভুক্ত দেশগুলির মধ্যে পারস্পরিক সহযোগিতা নিয়ে আলোচনা হবে বলে আশা করা হচ্ছে। বহুপাক্ষিক ব্যবস্থার সংস্কার কোভিড-১৯ অতিমারীর মোকাবিলা এবং বিশ্বজোড়া অর্থনৈতিক সংকট থেকে রেহাই-এর বিষয়েও আলোচনা হবে বলে আশা করা হচ্ছে।
৪.শীর্ষ সম্মেলনের আগে ২২ জুন ২০২২, সম্মেলনের উদ্বোধনী অনুষ্ঠানে প্রধানমন্ত্রীর রেকর্ড করা বক্তৃতা শোনানো হবে।
PG/SC/NS
(
প্রধানমন্ত্রীরদপ্তর
ওড়িয়া নববর্ষ এবং মহা বিষুব পণা সংক্রান্তি উপলক্ষে প্রধানমন্ত্রীর দেশবাসীকে শুভেচ্ছা
নতুনদিল্লি, ১৩ এপ্রিল, ২০২০
প্রধানমন্ত্রী শ্রী নরেন্দ্র মোদী, ওড়িয়া নববর্ষ এবং মহা বিষুব পণা সংক্রান্তি উপলক্ষে জনগনকে শুভেচ্ছা জানিয়েছেন।
তাঁর শুভেচ্ছা বার্তায় প্রধানমন্ত্রী বলেছেন, “ওড়িয়া নববর্ষ এবং মহা বিষুব পণা সংক্রান্তিতে শুভেচ্ছা। আগামী বছর প্রত্যেকের জীবন আনন্দময় হোক। সবার সুস্বাস্থ্য কামনা করি। ”
(CG/CB
প্রধানমন্ত্রীরদপ্তর
গুজরাটের বেচারাজিতে স্বাধীনতা সংগ্রামী শ্রী প্রহ্লাদজী প্যাটেলের জীবনী প্রকাশ ও ১১৫ তম জন্মজয়ন্তী অনুষ্ঠানে প্রধানমন্ত্রীর বার্তা
শ্রী প্রহ্লাদজী প্যাটেলের কর্ম বর্তমান প্রজন্মের জন্য অত্যন্ত উপযোগী হবে এবং ভবিষ্যৎ প্রজন্মকে প্রেরহহহণা যোগাবে
নতুন দিল্লি, ৪ এপ্রিল, ২০২২
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে গুজরাটের বেচারাজিতে মহান স্বাধীনতা সংগ্রামী শ্রী প্রহ্লাদজী প্যাটেলের ১১৫ তম জন্মজয়ন্তী অনুষ্ঠান উপলক্ষে ভাষণ দেন এবং তাঁর একটি জীবনী প্রকাশ করেন। এই উপলক্ষে বিশিষ্ট ব্যক্তিদের মধ্যে গুজরাটের মুখ্যমন্ত্রী শ্রী ভূপেন্দ্রভাই প্যাটেল উপস্থিত ছিলেন।
বেচারাজির পবিত্র ভূমি তথা মহান স্বাধীনতা সংগ্রামী ও সমাজ সংস্কারক শ্রী প্রহ্লাদজী প্যাটেলের প্রতি প্রধানমন্ত্রী বিনম্র শ্রদ্ধা জানান। মহান এই স্বাধীনতা সংগ্রামী শ্রী প্রহ্লাদজী প্যাটেলের সমাজ সেবায় উদারতা ও নিঃস্বার্থ ত্যাগের কথাও শ্রী মোদী উল্লেখ করেন। মহাত্মা গান্ধীর আহ্বানে সাড়া দিয়ে প্রহ্লাদজী প্যাটেল স্বাধীনতা সংগ্রামে যোগ দেন এবং দীর্ঘ দিন সবরমতি ও ইয়ারাওয়াড়াতে কারারুদ্ধ ছিলেন।
শ্রী প্রহ্লাদজী প্যাটেলের 'দেশই সর্বাগ্রে'-এই চেতনার কথা উল্লেখ করে প্রধানমন্ত্রী বলেন, প্রহ্লাদজী প্যাটেলের পিতা যখন মারা যান, তখন তিনি কারাবন্দী ছিলেন। দুঃসহনীয় এই বেদনা সত্বেও শ্রী প্রহ্লাদজী প্যাটেল বাবার শেষকৃত্যানুষ্ঠানে যোগ দেওয়ার জন্য ঔপনিবেশিক শাসকেরা ক্ষমা প্রার্থনার যে শর্ত রেখেছিলেন, তা প্রত্যাখ্যান করেন। শ্রী প্রহ্লাদজী প্যাটেল বহু স্বাধীনতা সংগ্রামীকে বিভিন্ন ভাবে সাহায্য করেছিলেন, যাঁরা গোপনে কাজ করেছেন। স্বাধীনতার পর স্বশাসিত রাজ্যগুলির একত্রিতকরণে সর্দার প্যাটেলকে সাহায্য করার জন্য তিনি যে ভূমিকা পালন করেছিলেন, সেকথাও প্রধানমন্ত্রী স্মরণ করেন। প্রধানমন্ত্রী পরিতাপ প্রকাশ করে বলেন, এমন অনেক মহান স্বাধীনতা সংগ্রামী ছিলেন যাঁদের কথা ইতিহাসের পাতায় স্থান পায়নি। শ্রী প্রহ্লাদজী প্যাটেলের পত্নী কাশীবা-কেও প্রধানমন্ত্রী শ্রদ্ধা জানান। শ্রী মোদী জোর দিয়ে বলেন, নবীন প্রজন্মকে অনুপ্রাণিত করতে স্বাধীনতা সংগ্রামী সহ বিশিষ্ট ব্যক্তিদের জীবন ও কর্মের কথা লিপিবদ্ধ করা অত্যন্ত জরুরী।
প্রধানমন্ত্রী স্বাধীনতা সংগ্রামীদের বিভিন্ন অজানা বিষয় নিয়ে গবেষণা ও তা প্রকাশ করার জন্য সমস্ত বিশ্ববিদ্যালয়ের প্রতি আহ্বান জানিয়েছেন। শ্রী মোদী বলেন, "নতুন ভারত গঠনে আমাদের শ্রী প্রহ্লাদজী প্যাটেলের মত স্বাধীনতা সংগ্রামীদের স্মরণে রাখতে হবে"।
CG/BD/AS/
(
প্রধানমন্ত্রীরদপ্তর
প্রধানমন্ত্রী সর্বভারতীয় ব্যাঘ্র পরিসংখ্যান ২০১৮’র চতুর্থ পর্ব প্রকাশ করবেন
নয়াদিল্লি, ২৮ জুলাই, ২০১৯
প্রধানমন্ত্রী শ্রী নরেন্দ্র মোদী নতুন দিল্লিতে সোমবার ২৯শে জুলাই লোক কল্যাণ মার্গে সর্বভারতীয় ব্যাঘ্র পরিসংখ্যান ২০১৮’র চতুর্থ পর্বের প্রকাশ করবেন।
ব্যাপ্তি, নমুনা সংগ্রহ এবং ছবি তোলার ক্যামেরার সংখ্যার নিরিখে এই পরিসংখ্যানকে বিশ্বে সর্ববৃহৎ বন্যপ্রাণ সমীক্ষার উদ্যোগ বলে মনে করা হয়।
প্রতি চার বছর অন্তর আমাদের দেশে সর্বভারতীয় ব্যাঘ্র পরিসংখ্যান করা হয়। ২০০৬, ২০১০ এবং ২০১৪ সালে এর আগে তিনটি পর্যায়ে পরিসংখ্যানের কাজ শেষ হয়েছে।
সরকার জাতীয় ব্যাঘ্র সংরক্ষণ কর্তৃপক্ষের সঙ্গে যৌথভাবে জলবায়ু পরিবর্তনের প্রভাবে বাঘেদের সমস্যার সমাধানে আর্থিক বিষয়টি পর্যালোচনা করেছে। ব্যাঘ্র সংরক্ষণ পরিকল্পনা অনুযায়ী, এই উদ্যোগগুলি নেওয়া হয়।
CG/CB/SB
(Visitor Counter : 91
প্রতিরক্ষামন্ত্রক
ভারতীয় বিমান বাহিনী ভাইজাগ গ্যাস লিক মোকাবিলায় অন্ধ্রপ্রদেশ সরকারকে সহায়তার জন্য প্রয়োজনীয় রাসায়নিক পরিবহণ করেছে
নতুন দিল্লি, ১১ মে,২০২০
ভারতীয় বিমান বাহিনী  মানবিক সহায়তা ও বিপর্যয় মোকাবিলায় ত্রাণ সহায়তা অভিযানের অঙ্গ হিসাবে বিশাখাপত্তনম গ্যাস লিক মোকাবিলায় অন্ধ্রপ্রদেশ সরকারকে প্রয়োজনীয় রাসায়নিক পৌঁছে দিয়ে সাহায্য করেছে। অন্ধ্র প্রদেশ সরকারের শিল্প ও বাণিজ্য বিভাগের পক্ষ থেকে অনুরোধের ভিত্তিতে, ভারতীয় বিমানবাহিনী ভাইজাগে এলজি পলিমারের স্টেরিন মনোমার স্টোরেজ ট্যাংকে গ্যাস লিক নিয়ন্ত্রণে প্রয়োজনীয় ৮.৩ টন রাসায়নিক সরবরাহ করেছে।
ভারতীয় বিমানবাহিনীর দুটি এএন-৩২ বিমান প্রায় ১১০০ কেজি তেতিয়ারী বাটাইলক্যাটেলচোল এবং ৭.২ টন পলিমারাইজেশন ইনহিবিটার ও গ্রিণ রেটরডেরস গুজরাটের মুন্ড্রা থেকে অন্ধ্র প্রদেশের ভাইজাগে নিয়ে গেছে। স্টোরেজ ট্যাঙ্ক থেকে গ্যাস লিক হওয়ার ফলে যে বিষাক্ত গ্যাস ছড়িয়ে পড়ে তা কমাতে এই রাসায়নিকের প্রয়োজন ছিল। একই সঙ্গে ভারতীয় বিমানবাহিনী এই গ্যাস লিক নিয়ন্ত্রণে আনার জন্য কি পদক্ষেপ গ্রহণ করা হয়েছে তা তদারকি করতে দিল্লি থেকে ইন্ডিয়ান পেট্রোলিয়াম ইনস্টিটিউটের পরিচালক এবং মুম্বাই থেকে স্টাইরিন গ্যাস বিশেষজ্ঞকে ভাইজাগে পৌঁছে দিয়েছে।
এর পাশাপাশি কোভিড-১৯ মহামারী চলকালীন কেন্দ্রীয় সরকারের নানান চাহিদা পূরণের অঙ্গ হিসাবে, ভারতীয় বিমান বাহিনী এই সংক্রামক রোগের বিরুদ্ধে কার্যকরভাবে লড়াইয় জারি রেখেছে এবং রাজ্য সরকার এবং সহায়তাকারী সংস্থাগুলির প্রয়োজন অনুযায়ী সামগ্রী সরবরাহের জন্য বিমান চালাচল অব্যাহত রেখেছে।ভারতীয় বিমান বাহিনী কেন্দ্রীয় সরকারের সহায়তায় গত ২৫ মার্চ থেকে কাজ শুরু করেছে।এ পর্যন্ত ভারতীয় বিমান বাহিনী মোট ৭০৩ টন পণ্য পরিবহন করেছে। ভারতীয় বিমান বাহিনীর মোট ৩০ টি ভারী ও মাঝারি পণ্য পরিবহনে সক্ষম বিমান কোভিড -১৯ সম্পর্কিত যে কোনও কাজের জন্য যুক্ত রয়েছে।
(CG/SS
অর্থমন্ত্রক
মূলধনী ব্যয় ৩৪.৫ শতাংশ বৃদ্ধি পেয়ে ৫.৫৪ লক্ষ কোটি টাকা
নতুন দিল্লি, ১ ফেব্রুয়ারি, ২০২১
সংসদে আজ কেন্দ্রীয় বাজেট পেশ করে অর্থমন্ত্রী শ্রীমতি নির্মলা সীতারামন ঘোষণা করেছেন যে, মূলধনী ব্যয়ের পরিমাণ ৩৪.৫ শতাংশ বৃদ্ধি করে ৫.৫৪ লক্ষ কোটি টাকা করা হয়েছে। বিগত আর্থিক বছরে এর পরিমাণ ছিল ৪.১২ লক্ষ কোটি টাকা।
অর্থমন্ত্রী জানান, সম্পদের সংকট থাকা সত্বেও মূলধন ব্যয় করার জন্য সরকার তার প্রচেষ্টা অব্যাহত রাখবে। ২০২০-২১ আর্থিক বছরে মোট মূলধনী ব্যয় ছিল ৪.৩৯ লক্ষ কোটি টাকা।
অর্থমন্ত্রী তাঁর বাজেট ভাষণে উল্লেখ করেছেন যে, রাজ্য এবং স্ব-শাসিত সংস্থাগুলির জন্য সরকার মূলধনী ব্যয় হিসাব ২ লক্ষ কোটি টাকার সংস্থান করেছে।
প্রধানমন্ত্রীরদপ্তর
আইবিএসএ বিশ্ব ক্রীড়া প্রতিযোগিতায় স্বর্ণ পদক জেতায় ভারতীয় দৃষ্টিহীন মহিলা ক্রিকেট দলকে অভিনন্দন জানিয়েছেন প্রধানমন্ত্রী
নতুন দিল্লি ২৬ শে অগাষ্ট, ২০২৩
প্রধানমন্ত্রী শ্রী নরেন্দ্র মোদী আইবিএসএ বিশ্ব ক্রীড়া প্রতিযোগিতায় স্বর্ণ পদক জেতায় ভারতীয় দৃষ্টিহীন মহিলা ক্রিকেট দলকে অভিনন্দন জানিয়েছেন।
এক্স হ্যাণ্ডেলে প্রধানমন্ত্রী বলেছেন ;
“আইবিএসএ বিশ্ব ক্রীড়া প্রতিযোগিতায় ভারতীয় দৃষ্টিহীন মহিলা ক্রিকেট দল স্বর্ণ পদক জেতায় অভিনন্দন ! এ এক বিরাট সাফল্য যা আমাদের মহিলা ক্রীড়াবিদদের অদম্য মানসিকতা এবং প্রতিভার সাক্ষ্য স্বরূপ। ভারত গর্বে সমুজ্জ্বল। ”
AC / AB /SG
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর ফ্রান্স সফরকালে যৌথ বিবৃতি
নতুন দিল্লি, ১৪ জুলাই, ২০২৩
ফরাসী প্রেসিডেন্ট মি. ফ্রাঙ্ক এমানুয়েল ম্যাক্রোঁর আমন্ত্রণে ভারত-ফ্রান্স কৌশলগত অংশীদারিত্বের ২৫তম বর্ষপূর্তিতে ফ্রান্সের জাতীয় দিবসের অনুষ্ঠানে বিশেষ অতিথি হিসেবে যোগ দেন প্রধানমন্ত্রী শ্রী নরেন্দ্র মোদী। ১৯৯৮ সালের জানুয়ারিতে তৎকালীন প্রধানমন্ত্রী অটল বিহারী বাজপেয়ী ও ফ্রান্সের প্রেসিডেন্ট জ্যাক শিরাকের মধ্যে এই কৌশলগত অংশীদারিত্বের চুক্তি স্বাক্ষরিত হয়েছিল। ১৯৪৭ সালে ভারতের স্বাধীনতার পর থেকে ভারতের এক পরম বন্ধুর ভূমিকা পালন করে আসছে ফ্রান্স। আজ দুই নেতা তাঁদের বৈঠকে পারস্পরিক বোঝাপড়াকে মজবুত করার উপর জোর দেন। গত ২৫ বছরের বেশি সময় ধরে দু-দেশের মধ্যে দ্বিপাক্ষিক সহযোগিতা এবং অন্যান্য ক্ষেত্রে যে বোঝাপড়া রয়েছে, তাকে এগিয়ে নিয়ে যাওয়ার উপর জোর দেন প্রধানমন্ত্রী মোদী এবং প্রেসিডেন্ট ম্যাক্রোঁ।
দুদেশের রাজনৈতিক এবং কূটনৈতিক বোঝাপড়ার সবচেয়ে বড় ভিত্তি হল পারস্পরিক আস্থা ও বিশ্বাস। প্রতিরক্ষা ও নিরাপত্তার ক্ষেত্রে আমাদের মধ্যে শক্তিশালী অংশীদারিত্ব রয়েছে। আর্থিক ক্ষেত্রে আমাদের বোঝাপড়া দুদেশের সমৃদ্ধি ও সার্বভৌমত্বকে মজবুত করেছে।
দুই নেতাই পরিবেশবান্ধব শক্তি, জীববৈচিত্র্য সংরক্ষণ, সমুদ্র রক্ষা এবং পরিবেশদূষণ মোকাবিলার মতো ইস্যুগুলির ক্ষেত্রে বোঝাপড়ার উপর জোর দেন এবং ডিজিটাল, উদ্ভাবন ও স্টার্টআপকে নতুন অগ্রগতির ক্ষেত্র হিসেবে চিহ্নিত করেন।
শিক্ষা, বিজ্ঞান ও প্রযুক্তি, সংস্কৃতি প্রভৃতি ক্ষেত্রে দু-দেশের সম্পর্ককে আরও গভীর করার উপর জোর দেওয়া হয়। বর্তমানে অস্থির সময়ে আগের তুলনায় অংশীদারিত্বের অর্থ বদলে গেছে। এর সঙ্গে জড়িয়ে রয়েছে, ভারত-প্রশান্ত মহাসাগরীয় অঞ্চলের সুরক্ষা ও শান্তিরক্ষা, জলবায়ু পরিবর্তনের ক্ষেত্রে আন্তর্জাতিক চ্যালেঞ্জ, দূষণ মুক্ত শক্তি, খাদ্য সুরক্ষা, দারিদ্র এবং উন্নয়নের মতো বিষয়গুলি।
আজ আমরা আগামী ২৫ বছরের যাত্রাপথের দিকে তাকিয়ে রয়েছি। যখন দেশের স্বাধীনতা শতবর্ষ উদযাপন করবো, তখন আমাদের কূটনৈতিক বোঝাপড়ারও শতবর্ষ পূর্ণ হবে।
আগামী ২৫ বছর আমাদের দু-দেশের কাছেই অত্যন্ত গুরুত্বপূর্ণ। আমাদের দু-দেশের মানুষের আরও ভালো ভবিষ্যতের জন্য বোঝাপড়া গড়ে তুলতে হবে। সেই লক্ষ্যে ২০৪৭ সাল পর্যন্ত কৌশলগত বোঝাপড়ার দিকনির্দেশিকা তৈরি করা হয়েছে।
CG/MP/SFS 14th July, 2023… 
(
অর্থমন্ত্রক
ব্যাঙ্কের ঋণ গ্রহীতাদের সুবিধের জন্য সরকারকে মূল্যায়নের কাজে সাহায্য করবে বিশেষজ্ঞ কমিটি
নতুনদিল্লি, ১০ই সেপ্টেম্বর , ২০২০
ব্যাঙ্কে ঋণের উপর সুদের স্বত্বত্যাগ সংক্রান্ত ছাড়ের সুবিধের বিষয় নিয়ে সর্বোচ্চ আদালতে গজেন্দ্র শর্মার সঙ্গে কেন্দ্রের মামলার শুনানীর সময় যে সব প্রসঙ্গ গুলি উঠেছে, সে বিষয়ে সিদ্ধান্ত গ্রহণের জন্য সরকার একটি বিশেষজ্ঞ কমিটি গড়েছে। এই কমিটি সার্বিক পরিস্থিতি মূল্যায়ন করে সরকারকে সিদ্ধান্ত নিতে সাহায্য করবে।
এই বিশেষজ্ঞ কমিটির সদস্যরা হলেনঃ-
১। শ্রী রাজীব মেহঋষি,  চেয়ারপার্সন
২। ডঃ রবীন্দ্র এইচ ঢোলাকিয়া , আই আই এম আহমেদাবাদের প্রাক্তন অধ্যাপক এবং রিজার্ভ ব্যাঙ্কের আর্থিক নীতি সংক্রান্ত কমিটির প্রাক্তন সদস্য
৩। শ্রী বি শ্রীরাম, স্টেট ব্যাঙ্ক ও আইডিবিআই ব্যাঙ্কের প্রাক্তণ ম্যানেজিং ডিরেক্টর
কমিটির সদস্যরা যে সব বিষয়ে বিবেচনা করবে , সেগুলি হলঃ-
১। কোভিড-১৯ পরিস্থিতিতে মোরাটোরিয়াম সংক্রান্ত বিষয়ে সুদের স্বত্বত্যাগ সংক্রান্ত ছাড়ের সুবিধের ক্ষেত্রে জাতীয় অর্থনীতি ও আর্থিক স্থিতাবস্থায় কি রকমের প্রভাব পরতে পারে
২। এ ক্ষেত্রে সমাজের বিভিন্ন স্তরে আর্থিক সঙ্কট কমাতে কি ধরণের ব্যবস্থা নেওয়া যায়
৩। বর্তমান পরিস্থিতি বিবেচনা করে অন্য যে কোন পরামর্শ ও পর্যবেক্ষণ দেওয়া হতে পারে।
এক সপ্তাহের মধ্যে কমিটি তার প্রতিবেদন জমা দেবে। স্টেট ব্যাঙ্ক কমিটিকে কাজকর্ম পরিচালনায় সহায়তা করবে। এ ক্ষেত্রে প্রয়োজনে কমিটি বিভিন্ন ব্যাঙ্ক ও সংশ্লিষ্ট সকলের সঙ্গে আলোচনা করতে পারে।
(CG/CB